# Sant Jordi

Sant Jordi (? — Lydda?, Palestina, segle IV?) fou màrtir cristià oriental, martiritzat probablement a Lydda (actualment Lod, Israel), l'antiga Diòspolis dels grecoromans. Patró de Catalunya, el 23 d'abril es commemora la mort d'aquest sant (Diada de Sant Jordi), que coincideix amb la Diada del llibre. Tradicionalment als Països Catalans les parelles es regalen una rosa vermella i un llibre.

## Dites populars

* El bitxac per Sant Jordi és nat.
* Bon Sant Jordi i Santa Creu, hi haurà vi pertot arreu.
* Bon sol per Sant Jordi i per Sant Marc, podràs beure el vi a raig.
* De Sant Jordi a Sant Miquel, ni dona ni vi ni peix.
* Entre Sant Jordi i Sant Marc un dia d'hivern hi cap.
* No diguis hivern passat que Sant Jordi no hagi estat.
* Per Sant Jordi mata l'aranya de dins de l'arna.
    (var.) Per Sant Jordi, mata l'aranya.
* Per Sant Jordi, roses.
* Per Sant Jordi s'han de treure les unces al sol, i el que no les trau és perquè no n'hau.
* Pluja per Sant Jordi i per Sant Marc, porrons i barrals trencats.
* Quan per Sant Jordi gela, mal any de peres.
* Sant Jordi arribat, surt la cuca del forat.
* Sant Jordi mata Jesús, Sant Marc el ressuscita i Sant Joan el torna sagramental.
* Si plou per Sant Jordi, les cireres en orris.

### Dites relacionades amb l'ordi i la collita

    Pàgina principal: Ordi
* L'aigua per Sant Jordi és bona per a l'ordi.
* Dos mesos abans de Sant Jordi sembra el teu ordi.
* Lo pagès, per Sant Jordi, ja sap lo que farà l'ordi.
* L'ordi, si per Sant Jordi és espigat, per Sant Joan és madurat.
* Per Sant Jordi cava ton ordi, per Sant Robert que ja el tinguis cobert, que per Sant Marc ja faràs tard.
    (var.) Per Sant Jordi, cava ton ordi; per Sant Marc, ja faràs tard.
    (var.) Per Sant Jordi, sembra ton ordi, que per Sant Marc ja és tard.
* Per Sant Jordi espiga l'ordi, per Sant Marc espiga el blat.
    (var.) Per Sant Jordi, garbes d'ordi.
    (var.) Per Sant Jordi, guarda ton ordi.
    (var.) Per Sant Jordi l'espiga a l'ordi.
    (var.) Per Sant Jordi, la piula pica l'ordi.
* Per Sant Jordi, vés a veure l'ordi, i si l'ordi no fuig, fuig tu de l'ordi.
    (var.) Per Sant Jordi vés a veure ton ordi; si el trobes espigat, a fi de maig te l'hauràs menjat.
    (var.) Per Sant Jordi vés a veure ton ordi; si per Sant Jordi és en canella, per Sant Joan és en gavella; si per San Jordi és espigat, per Sant Joan és colltorçat.
    (var.) Per Sant Jordi, vigila ton ordi; si en veus una espiga ençà i una altra enllà, torna-te'n cap a casa, que prou n'hi ha.
* Quan et segarem, ordi? Per Sant Jordi.
* Si no plou per Sant Jordi, tururut ordi.
    (var.) Si plou per Sant Jordi, ni prunes ni ordi.
* Si trona per Sant Jordi, blat, xeixa i ordi.

## Referències

* 1 2 3 4 5 6 7 8 9 10 11 12 13 14 15 16 17 18 19 20 21 22 Amades, 1989, p. 285-307.
* 1 2 3 Amades, 1931, p. 107-109.
* 1 2 3 4 5 6 7 8 9 10 Alcover, Antoni M.; Moll, Francesc de B. «Jordi». A: Diccionari català-valencià-balear. Barcelona: IEC, 2002.

## Bibliografia

* Amades, Joan. Costumari català : el curs de l'any (en català). Vol. III. Corpus. Primavera.. Estella: Salvat, 1989. ISBN 8434536730.
* Amades, Joan. Costums populars de Barcelona (en català). Barcelona: Centre Excursionista de Catalunya, 1931.